सोयतकलाँ
सोयतकलाँ (Soyatkalan), जिसे केवल सोयत (Soyat) भी कहा जाता है, भारत के मध्य प्रदेश राज्य के आगर मालवा ज़िले में स्थित एक नगर है। यह कंठाल नदी के किनारे बसा हुआ है। सोयतकलां में माँ चौसठ का प्राचीनतम मंदिर स्थित है l सोयतकलां के समीप ही प्राचीन श्री हनुमान मंदिर है जो कि पिपलिया का खेड़ा नाम के गाँव में स्थित है इसी कारण इन्हें पिपलियाखेड़ा हनुमान मंदिर के नाम से भी जाना जाता है | सोयत एवं सुसनेर के मध्य में भी ढोलाखेड़ी के नाम से प्रसिद्ध प्राचीन हनुमान मंदिर स्थित है जो ढोलाखेड़ी गाँव में स्थित है | सोयतकलां से पूर्व दिशा में एक किलोमीटर दूरी पर ग्राम देवली में पहाड़ी पर स्थित भगवान शिव का प्राचीन मन्दिर है, जहां प्रति वर्ष महाशिवरात्रि को मेला लगता है जिसमें कई लोग शिवजी की पूजा अर्चना व अभिषेक करते है। भगवान शिव सबकी मनोकामना पूर्ण करते हैं।